open-index/open-wikipedia-markdown huggingface dataset:
สเตพานาแกร์ต

**สเตพานาแกร์ต** (,  ) หรือ **ฮันแกนดี** (, ) เป็นนครร้างในภูมิภาคนากอร์โน-คาราบัคของอาเซอร์ไบจาน นครนี้เคยเป็นเมืองหลวงและอยู่ภายใต้การควบคุมของสาธารณรัฐอาร์ตซัคก่อนการรุกรานของอาเซอร์ไบจานใน ค.ศ. 2023 นครนี้ตั้งอยู่ในหุบเขาบนพื้นที่ชันฝั่งตะวันออกของทิวเขาคาราบัค ที่ฝั่งซ้ายของแม่น้ำการ์การชัย (การ์การ์)

บริเวณที่กลายเป็นสเตพานาแกร์ตเดิมเป็นที่อยู่อาศัยของชาวอาร์มีเนียชื่อ **วารารักน์**. จากนั้นในสมัยโซเวียต นครนี้ได้รับสถานะเมืองหลักของแคว้นปกครองตนเองนากอร์โน-คาราบัค กลายเป็นศูนย์กลางกิจกรรมทางเศรษฐกิตและอุตสาหกรรม

ในช่วงที่อาร์มีเนียควบคุม นครนี้เป็นศูนย์กลางการศึกษาและวัฒนธรรมระดับภูมิภาค เป็นที่ตั้งของมหาวิทยาลัยอาร์ตซัค และทำเนียบวัฒนธรรม ณ ค.ศ. 2021 สเตพานาแกร์ตมีประชากร 75,000 คน

ณ วันที่ 29 กันยายน ค.ศ. 2023 เจ้าหน้าที่อาเซอร์ไบจานเข้าควบคุมนครนี้ ซึ่งมีประชากรอาร์มีเนียเกือบทั้งหมดหลบหนีไปอาร์มีเนียนำหน้ากองกำลังที่กำลังรุกคืบ

## ศัพทมูลวิทยา
ข้อมูลอาร์มีเนียสมัยกลางระบุที่อยู่อาศัยในบริเวณนี้ว่า *วารารักน์* () ใน ค.ศ. 1847 เจ้าหน้าที่รัสเซียเปลี่ยนชื่อหมู่บ้านนี้จากวารารักน์ไปเป็นคันเกนดี อย่างไรก็ตาม วารารักน์ยังคงเป็นชื่อเมืองในภาษาอาร์มีเนียจนกระทั่ง ค.ศ. 1923

ข้อมูลอาเซอร์ไบจานส่วนใหญ่อ้างว่าที่อยู่อาศัยนี้สถาปนาขึ้นในช่วงปลายคริสต์ศตวรรษที่ 18 ในฐานะที่พำนักของประมุขรัฐข่านคาราบัค ในช่วงปีแรก บริเวณนี้เป็นที่รู้จักกันในชื่อ "หมู่บ้านข่าน" () เนื่องจากมีเพีนงแค่ครอบครัวและญาติของข่านเท่านั้นที่อาศัยอยู่ในบริเวณนี้ จากนั้นในคริสต์ศตวรรษที่ 19 บริเวณนี้จึงมีการเปลี่ยนชื่อเป็น *คันเกนดี* ("หมู่บ้านข่าน" ในภาษาอาเซอร์ไบจาน)

เมืองนี้ได้รับการเปลี่ยนชื่อเป็น *สเตพานาแกร์ต* ("นครสเตปัน") ใน ค.ศ. 1923 ตามสเตปัน ชาฮูเมียน นักปฏิวัติบอลเชวิคชาวอาร์มีเนีย ชื่อนี้มาจากการประสมคำว่า *Stepan* () กับ *kert* ()

## ประวัติ

## ภูมิศาสตร์และภูมิอากาศ
สเตพานาแกร์ตตั้งอยู่บนที่ราบสูงคาราบัคที่ระดับความสูงเหนือน้ำทะเลเฉลี่ย 

นครนี้มีสภาพภูมิอากาศแบบอบอุ่นชื้นกึ่งเขตร้อน (*Cfa*) ตามการแบ่งเขตภูมิอากาศแบบเคิพเพิน

## หมายเหตุ

## อ้างอิง

### บรรณานุกรม

* 
* 
* 
* 
* 
* 
* 
* 
*
* 
*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* Stepanakert Municipality (hy)
* 360 Panoramic view of the City Center (en)
* Artsakh tourism Office (en) 
* Stepanakert on Lonely Planet (en)
* 


หมวดหมู่:เมืองในประเทศอาเซอร์ไบจาน
หมวดหมู่:สาธารณรัฐนากอร์โน-คาราบัค
วาฬฟิน

**วาฬฟิน** (, ; ) เป็นวาฬขนาดใหญ่ชนิดหนึ่งในวงศ์วาฬอกร่อง (Balaenopteridae)

วาฬฟินจัดเป็นวาฬขนาดใหญ่เป็นอันดับ 2 รองมาจากวาฬสีน้ำเงิน (*B. musculus*) ที่อยู่ในสกุลและวงศ์เดียวกัน มีขนาดโตเต็มที่ยาวถึง 27 เมตร น้ำหนักมากกว่า 75 ตัน ขนาดลูกแรกเกิดยาว 6-6.5 เมตร มีลักษณะเด่น คือ สีด้านหลังสีดำ ด้านท้องสีขาวตัดกันชัดเจน มีซี่กรองอาหารจำนวน 240-480 แผง บนขากรรไกรบนแต่ละข้าง ร่องใต้คางมีจำนวน 50-100 ร่อง

วาฬฟินพบได้ในทะเลเปิดและมหาสมุทรเขตร้อนและเขตอบอุ่นทั่วโลก สำหรับในประเทศไทย จัดเป็นสัตว์ป่าคุ้มครอง และมีหลักฐานที่พบเพียงตัวอย่างเดียว เป็นซากโครงกระดูกขุดพบเมื่อวันที่ 11 สิงหาคม พ.ศ. 2538 ที่หมู่บ้านวิจิตราธานี กิโลเมตรที่ 36 จังหวัดฉะเชิงเทรา เป็นซากโครงกระดูกที่มีขนาดตัวยาวประมาณ 22 เมตร ถูกฝังอยู่ในโคลนนานมากจนบางส่วนเป็นฟอสซิลแล้ว ประมาณจากช่วงอายุที่สามารถเกิดเป็นฟอสซิลได้อยู่ในราวเกือบ 1,000 ปี ส่วนหัวยาว 5 เมตร ซากถูกฝังอยู่ในพื้นที่ของโครงการวิจิตราธานี ซึ่งอยู่ห่างจากปากแม่น้ำไม่น้อยกว่า 3 กิโลเมตร ในสภาพที่ค่อนข้างสมบูรณ์ จึงเชื่อแน่ว่าบริเวณนี้เคยเป็นแนวฝั่งทะเลมาก่อน และจะนำโครงกระดูกไปหาอายุโดยวิธีวิเคราะห์สารคาร์บอน 14 ต่อไป ปัจจุบันซากถูกเก็บรักษาไว้ที่โครงการวิจิตราธานี

และพบอีกครั้งเป็นกรณีที่ยังมีชีวิต เมื่อวันที่ 29 มกราคม พ.ศ. 2556 ที่เกาะลิบง อำเภอกันตัง จังหวัดตรัง วาฬฟินความยาว 10 เมตร ว่ายเข้ามาเกยตื้นบริเวณหน้าเขาบาตูปูเต๊ะ ในระดับน้ำที่มีความลึกเพียง 1 เมตรเท่านั้น ทำให้ต้องดิ้นรนนานกว่า 3 ชั่วโมง จนกระทั่งน้ำขึ้นในเวลาเที่ยงวันเดียวกัน จึงเป็นอิสระว่ายลงทะเลไปได้

## รูปภาพ

ไฟล์:Balaenoptera physalus Saint-Laurent 02.jpg|ครีบหลัง
ไฟล์:Finwhaleapproach.jpg|ภาพถ่ายรูพ่นน้ำตรงบริเวณส่วนหัว
ไฟล์:Whale skeleton Monaco.jpeg|โครงกระดูกยาว 18 เมตร ที่พิพิธภัณฑ์ที่โมนาโก


## อ้างอิง

## แหล่งข้อมูลอื่น

หมวดหมู่:วาฬบาลีน
หมวดหมู่:สัตว์ป่าคุ้มครอง
หมวดหมู่:มหสัตว์ของทวีปยูเรเซีย
พระเจ้าราดามาที่ 1

**สมเด็จพระเจ้าราดามาที่ 1 แห่งมาดากัสการ์** หรือ **พระเจ้าราดามามหาราช** (พ.ศ. 2336 - พ.ศ. 2371) ทรงเป็นพระมหากษัตริย์พระองค์แรกแห่งผืนแผ่นดินใหญ่มาดากัสการ์ตั้งแต่พ.ศ. 2353 จนถึงพ.ศ. 2371 ทรงรวมดินแดนสองในสามของเกาะไว้ภายใต้พระราชอำนาจ พระองค์มีพระมเหสีที่ยิ่งใหญ่ถึง 12 พระองค์ หนึ่งในนั้นคือพระขนิษฐาบุญธรรมของพระองค์เอง ซึ่งก็คือ เจ้าหญิงรามาโว หรือ สมเด็จพระราชินีนาถรานาวาโลนาที่ 1 แห่งมาดากัสการ์ ผู้ซึ่งเป็นที่รู้จักจากการที่ทรงได้รับชัยชนะในความวุ่นวายแห่งการสืบราชบัลลังก์หลังจากการเสด็จสวรรคตอย่างกะทันหันของพระเจ้าราดามา

## อ้างอิง

* Precolonial Madagascar history

ร
ร
หมวดหมู่:มหาราช
ดราก้อนเกท

**ดราก้อนเกท** () เป็นบริษัทมวยปล้ำอาชีพในประเทศญี่ปุ่นที่ก่อตั้งเมื่อ ปี ค.ศ. 1997 หรือชื่อเดิมก็คือ โตเรียวมอนเจเปน ส่วนใหญ่ของนักมวยปล้ำ ดราก้อนเกทเป็นบัณฑิตจากโรงยิมโตเรียวมอน ของอัลติโม ดราก้อน และทำให้การส่งเสริมการขายขึ้นอยู่กับสไตล์รุ่นจูเนียร์เฮฟวี่เวทที่แตกต่างกันโดยเน้นประลองยุทธ์บินสูง, ฉูดฉาดเทคนิคการต่อสู้, ซับมิสชั่น

## อ้างอิง

## แหล่งข้อมูลอื่น
*Official site in Japanese
*Toryumon/Dragon Gate Title Histories
*Dragon Gate USA Home Page
*I Heart DG Fan Site 
*Dragon Gate UK Home Page

หมวดหมู่:สมาคมมวยปล้ำอาชีพของญี่ปุ่น
หมวดหมู่:ฟูโรเรซุ
สะพานสายรุ้ง (น้ำตกไนแอการา)

**สะพานสายรุ้ง** ในน้ำตกไนแอการา เป็นสะพานเหล็กโค้งระหว่างประเทศ ข้ามหุบเขาแม่น้ำไนแอการา และสถานที่ท่องเที่ยวที่มีชื่อเสียงระดับโลก เชื่อมต่อกับเมืองของน้ำตกไนแอการา ,รัฐนิวยอร์ก ,สหรัฐอเมริกา (ไปทางทิศตะวันออก) และน้ำตกไนแอการา, รัฐออนแทรีโอ ,ประเทศแคนาดา (ตะวันตก)

## ภาพทิวทัศน์

## อ้างอิง

## แหล่งข้อมูลอื่น

* Niagara Falls Bridge Commission
*  Google Maps view of Rainbow Bridge
*  Live Traffic Camera of Rainbow Bridge
* Images from the Historic Niagara Digital Collections
* 

สายรุ้ง
สายรุ้ง
สายรุ้ง
แกร์กราเดอ

**แกร์กราเดอ** (, ) หรือ **กีร์ชโรอา** (ลิมบูร์ก: ) เป็นเมืองและเทศบาลทางตะวันออกเฉียงใต้ของประเทศเนเธอร์แลนด์ ใกล้เขตแดนประเทศเยอรมนี เป็นศูนย์กลางการทำเหมืองถ่านหินตั้งแต่คริสต์ศตวรรษที่ 12 ถึงคริสต์ทศวรรษ 1970 

หมวดหมู่:เมืองในจังหวัดลิมบืร์ค (ประเทศเนเธอร์แลนด์)
คชภัค ผลธนโชติ

**คชภัค ผลธนโชติ**  เกิดเมื่อวันที่ 29 มกราคม พ.ศ. 2524 อดีตมือกีตาร์ริทึ่มของวงแคลช และ เป็นโปรดิวเซอร์ฝ่ายบริหาร (Executive producer) ของค่ายบ็อกซ์มิวสิก ในเครือมิวซิกมูฟ และเป็นโปรดิวเซอร์ให้ศิลปินต่าง ๆ มากมายทำงานที่box’s music

## ประวัติ
พลมีชื่อจริงก่อนเปลี่ยนชื่อว่า ธนะพล ฤกษ์สมผุส เกิดที่ อำเภอพนมไพร จังหวัดร้อยเอ็ด ก่อนจะย้ายไปเติบโต เขตลาดกระบัง จังหวัดกรุงเทพมหานคร ก่อนที่พลเปลี่ยนชื่อในภายหลัง พลถูกชักชวนให้เข้าร่วมวง *ลูซิเฟอร์* เพื่อเข้าประกวดฮอตเวฟมิวสิกอวอร์ดส์ครั้งที่ 2 และ 3 ในตำแหน่งมือกีตาร์ ซึ่งครั้งที่ 3 ได้รางวัลรองชนะเลิศอันดับ 1 และเซ็นสัญญากับค่ายมอร์ มิวสิค ในปี พ.ศ. 2541 เปลี่ยนชื่อเป็นวงแคลช และออกอัลบั้ม *[[วัน (อัลบั้มวงแคลช)|วัน]]* เป็นอัลบั้มชุดแรก ในปี พ.ศ. 2544

### โปรดิวเซอร์
หลังวงแคลชยุบวงในปี พ.ศ. 2554 พลก็ได้ทำงานเบื้องหลัง โดยเป็นโปรดิวเซอร์ให้กับศิลปินต่าง ๆ มากมาย เช่น เก็ตสึโนวา, ฟีฟี่ เบลค, ศรัญ แอนนิ่ง และในปี พ.ศ. 2558 ก็ถูกชักชวนจาก จุ๊บ - วุฒินันท์ ภิรมย์ภักดี ให้ย้ายไปอยู่ที่ สหภาพดนตรี และได้เป็นโปรดิวเซอร์ให้กับ พิษณุ นิ่มสกุล ในเพลง *[[โลกเสมือนจริง]]* ปัจจุบันเป็นโปรดิวเซอร์ฝ่ายบริหาร (Executive producer) ของค่ายบ็อกซ์มิวสิก ซึ่งเป็นค่ายย่อยของมิวซิกมูฟ ที่เปลี่ยนชื่อมาจากสหภาพดนตรี

### บวช
เมื่อวันที่ 11 มีนาคม พ.ศ. 2559 พลได้เข้าพิธีอุปสมบทเป็นภิกษุที่วัดราชบพิธสถิตมหาสีมารามราชวรวิหาร เพื่อทดแทนพระคุณของพ่อแม่ และใช้ชีวิตใต้ร่มกาสาวพัสตร์เพื่อศึกษาพระธรรม ได้รับฉายา "ภคโชโต"

## การศึกษา
* ระดับ ประถมศึกษา โรงเรียนอโศกวิทย์อ่อนนุช
* ระดับ มัธยมศึกษา โรงเรียนราชวินิตบางแก้ว
* ระดับ อุดมศึกษา มหาวิทยาลัยราชภัฏบ้านสมเด็จเจ้าพระยา

## ผลงาน
### ผลงานเพลง

* 2544 - *[[วัน (อัลบั้มวงแคลช)|วัน]]*
* 2546 - *[[ซาวด์เชก]]*
* 2547 - *[[เบรนสตรอม]]*
* 2548 - *[[อีโมชัน]]*
* 2549 - *[[แครชชิง]]*
* 2551 - *[[ร็อกออฟเอจเจส]]*
* 2553 - *[[ไนน์มิสยูทู]]*
* 2563 - เลาด์เนส 

### โปรดิวเซอร์เพลง
* เก็ตสึโนวา
* ฟีฟี่ เบลค 
* ศรัญ แอนนิ่ง
* พิษณุ นิ่มสกุล

## พิธีกร
* รายการ  Live@G ช่อง Gmm Music (2555 - 2556)

## ชีวิตส่วนตัวและธุรกิจ
ชีวิตส่วนตัว พลคบหาดูใจกับแอร์โฮสเตสสาว แพร นิศารัตน์ ได้ 2 ปี จึงแต่งงานกันเมื่อวันที่ 6 พฤษภาคม พ.ศ. 2555 มีลูกชาย 2 คน ชื่อ น้องพร้อม และ น้องพูน

พลและเพื่อนร่วมวงแคลชยังได้ร่วมกันทำธุรกิจร้านอาหารกึ่งผับชื่อ *แคลงก์* (Clank) ที่บริเวณถนนศรีนครินทร์ หลังห้างซีคอนสแควร์ ซึ่งเป็นหุ้นส่วนร่วมกับขันเงิน และเดย์ ศิลปินจากวงไทยเทเนี่ยม

## อ้างอิง

หมวดหมู่:นักดนตรีชาวไทย

หมวดหมู่:ศิลปินสังกัดจีเอ็มเอ็ม มิวสิค
หมวดหมู่:สหภาพดนตรี
หมวดหมู่:มิวซิกมูฟ
หมวดหมู่:บุคคลจากอำเภอพนมไพร
หมวดหมู่:นักดนตรีจากจังหวัดร้อยเอ็ด
เฮ็ลซิงบอร์ย

**เฮ็ลซิงบอร์ย** () เป็นเมืองในประเทศสวีเดน มีประชากร 97,122 คน ในปี ค.ศ. 2010 เป็นศูนย์กลางของภูมิภาคเออเรซุนด์ (Øresund)  เป็นเมืองในสวีเดนที่ใกล้กับประเทศเดนมาร์กที่สุด โดยใกล้กับเมืองเฮลซิงเงอร์ของเดนมาร์ก สามารถเห็นได้จากอีกฝั่งหนึ่งได้ ห่างราว 4 กม. ทางทิศตะวันตก 

เมืองเฮ็ลซิงบอร์ย มีอาคารเก่าแก่มากมายหลายหลัง มีทิวทัศน์ติดกับชายทะเล อาคารผสมผสานระหว่างอาคารแบบเก่า มีโบสถ์และป้อมปราการ ที่สร้างด้วยหินหลายแห่ง สร้างมานานกว่า 600 ปี และมีอาคารทันสมัยย่านการค้ามากมาย

## อ้างอิง

หมวดหมู่:เมืองในประเทศสวีเดน
เทคีร์ดา

**เทคีร์ดา** () หรือเมืองโบราณใช้ชื่อ **ไบแซน** (Bisanthi หรือ Bysanth ; หรือ Βυσάνθη) เป็นเมืองในประเทศตุรกี เป็นเมืองหลักของจังหวัดชื่อเดียวกัน มีประชากร 140,535 คน (ค.ศ. 2009) เมืองโบราณไบแซนมีอายุตั้งแต่ประมาณ 700 ปีก่อนคริสต์ศักราช ตกอยู่ใต้การปกครองของชาวเติร์กใน ค.ศ. 1320 เป็นเมืองท่าสำคัญของแคว้นเอดีร์เนจนถึงปลายคริสต์ศตวรรษที่ 19

## อ้างอิง

หมวดหมู่:เมืองในประเทศตุรกี
โมโลไก

**โมโลไก** ( ) เป็นเกาะในหมู่เกาะฮาวาย รัฐฮาวาย สหรัฐอเมริกา มีขนาด 38 x 10 ไมล์ (61 x 16 กม.) มีเนื้อที่ 260 ตร.ไมล์ (673.40 ตร.กม.) เป็นเกาะใหญ่เป็นอันดับ 5 ของหมู่เกาะฮาวายและใหญ่เป็นอันดับ 27 ของสหรัฐอเมริกา ตั้งอยู่ทางตะวันออกของเกาะโอวาฮู

นักเดินเรือชาวยุโรปคนแรกที่เดินทางมารถึงเกาะคือ กัปตัน จอร์จ ดิกซอน ในปี ค.ศ. 1786

## อ้างอิง

โมโลไก
เกาะแบงส์

**เกาะแบงส์** () เป็นเกาะในกลุ่มเกาะอาร์กติกแคนาดา ตั้งอยู่ทางทิศตะวันตกของนอร์ทเวสต์เทร์ริทอรีส์ ประเทศแคนาดา เกาะมีพื้นที่ 70,028 ตร.กม. (27,038 ตร.ไมล์) เป็นเกาะใหญ่เป็นอันดับ 24 ของโลกและใหญ่เป็นอันดับ 5 ของแคนาดา

บแบงส์
หมวดหมู่:ธรณีสัณฐานในนอร์ทเวสต์เทร์ริทอรีส์
เฮลซิงเงอร์

**เฮลซิงเงอร์** (, [helse̝ŋˈøɐ̯ˀ]) เป็นเมืองในประเทศเดนมาร์ก ตั้งอยู่ทางตอนเหนือของเกาะเชลลันด์ เกาะทางตะวันออกของประเทศเดนมาร์ก เมืองมีประชากร 46,300 คน (1 มกราคม ค.ศ. 2012) เป็นที่ตั้งของปราสาทครอนบอรย์ ซึ่งเป็นฉากสำคัญของบทละครเรื่องแฮมเล็ตของเช็กสเปียร์

## อ้างอิง

หมวดหมู่:เมืองในประเทศเดนมาร์ก
เลมนอส

thumb|เลมนอส

**เลมนอส** หรือ **ลีมนอส** (; ) เป็นเกาะในประเทศกรีซ ตั้งอยู่ในทะเลอีเจียนทางตอนเหนือ มีพื้นที่ 477 กม² เป็นเกาะใหญ่เป็นอันดับ 8 ของประเทศกรีซ 

ชาวกรีกได้เข้าไปอาศัยอยู่ที่เกาะนี้เมื่อประมาณ 800 ปีก่อนคริสต์ศักราช ต่อมาตกอยู่ใต้การปกครองของเปอร์เซีย จักรวรรดิโรมัน จักรวรรดิไบแซนไทน์ และจักรวรรดิออตโตมันตามลำดับ จนตกเป็นของประเทศกรีซในปี ค.ศ. 1913

หมวดหมู่:เกาะในประเทศกรีซ
ระบบเศรษฐกิจ

**ระบบเศรษฐกิจ** คือ ระบบผลิตและกระจายสินค้าและบริการ ตลอดจนการจัดสรรทรัพยากรในสังคมหนึ่ง ระบบเศรษฐกิจประกอบด้วยการรวมสถาบัน หน่วยงานและผู้บริโภคซึ่งประกอบเป็นโครงสร้างทางเศรษฐกิจของชุมชนหนึ่ง มโนทัศน์ที่เกี่ยวข้อง คือ วิถีการผลิต 

การศึกษาระบบเศรษฐกิจ เช่น หน่วยงานและสถาบันต่าง ๆ เหล่านี้เกี่ยวโยงกันอย่างไร การไหลของสารสนเทศระหว่างหน่วยงานและสถาบันต่าง ๆ เป็นอย่างไร และความสัมพันธ์ทางสังคมในระบบเศรษฐกิจ (รวมทั้งกรรมสิทธิ์ในทรัพย์สินและโครงสร้างการจัดการ)

ในบรรดาระบบเศรษฐกิจที่มีอยู่ มีการพัฒนาวิธีการวิเคราะห์แตกต่างกันไป เช่น เศรษฐศาสตร์สังคมนิยมและธรรมศาสตร์เศรษฐกิจอิสลาม (Islamic economic jurisprudence) ปัจจุบัน การจัดระเบียบทางเศรษฐกิจรูปแบบที่พบมากที่สุดในระดับโลกอาศัยเศรษฐกิจแบบผสมที่เน้นตลาดทุนนิยม

ลักษณะเศรษฐกิจของประเทศไทย ไทยใช้ระบบเศรษฐกิจแบบผสมแต่ค่อนข้างไปทางทุนนิยมเอกชนมีบทบาทในการผลิตด้านต่าง ๆ มากกว่ารัฐบาลเอกชนมีสิทธิ์ในทรัพย์สินและปัจจัยการผลิต มีเสรีภาพในการดำเนินกิจกรรมทางเศรษฐกิจ มีการแข่งขันเพื่อพัฒนาคุณภาพของสินค้ารัฐบาลดำเนินกิจกรรมทางเศรษฐกิจด้านกิจกรรมสาธารณูปโภค

## อ้างอิง

หมวดหมู่:เศรษฐกิจการเมือง
หมวดหมู่:เศรษฐกิจ
หมวดหมู่:เศรษฐศาสตร์

หมวดหมู่:การจัดการไซเบอร์เนติกส์
ยาเรน

**ยาเรน** () เป็นเขตซึ่งเป็นเมืองหลวงโดยพฤตินัยของประเทศนาอูรู ตั้งอยู่ทางตอนใต้ของประเทศ มีประชากร 747 คน ซึ่งเป็นที่ตั้งของทำเนียบรัฐบาลนาอูรูและท่าอากาศยานนานาชาตินาอูรู เนื่องจากประเทศนาอูรูไม่มีเมืองหลวงอย่างเป็นทางการ ยาเรนจึงถือว่าเป็นเมืองหลวงโดยอนุโลม

## ประวัติ
เขตยาเรนก่อตั้งขึ้นในปี 1968 ชื่อเดิมคือ Makwa (หรือ Moqua) มาจาก Moqua Well ซึ่งเป็นทะเลสาบใต้ดินและแหล่งน้ำดื่มหลักของชาวนาอูรู

## ภูมิศาสตร์
เขตยาเรนตั้งอยู่ทางตอนใต้ของเกาะ มีขนาดพื้นที่ 1.5 ตารางกิโลเมตร (0.58 ตารางไมล์) ระดับความสูง 25 เมตร (82 ฟุต) มีอาณาเขตติดต่อกับเขตบูอาดาทางทิศเหนือ เขตเมเนงทางทิศตะวันออก และเขตโบเอทางทิศตะวันตก

เขตยาเรนมีภูมิอากาศแบบป่าฝนเขตร้อนทางทะเล (Köppen Af) โดยมีสภาพอากาศร้อนชื้นตลอดทั้งปี

## อ้างอิง

หมวดหมู่:เมืองหลวงในเขตโอเชียเนีย
หมวดหมู่:เมืองในประเทศนาอูรู
ภาษาออร์ดอส

**ภาษาออร์ดอส** (Ordos หรือ Urdus; ภาษามองโกเลีย: ᠣᠷᠳᠣᠰ; ภาษาจีน: 鄂尔多斯 È'ěrduōsī) เป็นสำเนียงของภาษามองโกเลียที่ใช้พูดในเมืองออร์ดอส ในมองโกเลียใน บางครั้งจัดให้เป็นภาษาหนึ่งในกลุ่มภาษามองโกล หรือจัดให้เป็นสำเนียงของภาษามองโกเลียมาตรฐานทางใต้ 

ระบบหน่วยเสียงสระของภาษาออร์ดอสในคำขึ้นต้นพยางค์คล้ายกับภาษามองโกเลียจักคาร์ โดยต่างกันที่ใช้  [e] และ [e:] แทนที่ [ə] และ [ə:]  ในสำเนียงทางใต้ *ɔ จะรวมไปเป็น /ʊ/ เช่น ɔrtɔs กลายเป็น ʊrtʊs ส่วนสำเนียงของภาษามองโกเลียอื่นๆจะรักษาความแตกต่างไว้ได้ ส่วนพยางค์ที่ตามมารวมทั้งคำที่ลงท้ายด้วยพยางค์เปิด มีความคล้ายคลึงกับภาษามองโกเลียกลาง รากศัพท์ของภาษาออร์ดอสเป็นเช่นเดียว
กับภาษามองโกเลียอื่นๆ โดยมีคำยืมจากภาษาจีนและภาษาทิเบต 
## อ้างอิง

ออร์ดอส
เสือน้อย ส.ธนภิญโญ

**เสือน้อย ส.ธนภิญโญ** หรือนายวิทยา ขันคำ ชาวจังหวัดอุบลราชธานี เป็นนักมวยสากลที่ได้ครองแชมป์ระดับเยาวชน แต่ต้องแขวนนวมไปก่อนวัยอันควรเพราะอุบัติเหตุจากการฝึกซ้อม

## ประวัติ
เสือน้อยเป็นนักมวยสากลในระดับดาวรุ่งในสังกัดของก่อเกียรติ พณิชยารมณ์ แต่โชคร้าย หลังจากได้ครองแชมป์สภามวยโลกเยาวชนเพียงเดือนเดียว ก็ปวดศีรษะอย่างรุนแรงและวูบหมดสติ ระหว่างฝึกซ้อม เมื่อ 5 สิงหาคม พ.ศ. 2553 แพทย์ตรวจพบว่าแกนสมองบิด ทำให้เส้นเลือดในสมองฉีกขาด ต้องผ่าตัดสมอง เสือน้อยจึงต้องแขวนนวมไปโดยปริยาย ปัจจุบัน (พ.ศ. 2555) เสือน้อยอาการดีขึ้น เดินด้วยตัวเองได้ แต่ทำงานหนักไม่ได้

## เกียรติประวัติ
* แชมป์ WBC เยาวชน รุ่นฟลายเวท 
** ชิง9 กรกฎาคม 2553 ชนะน็อค แซมมี่ แฮกเลอร์ ยก 1 ที่ ระยอง
** สละแชมป์เนื่องจากประสบอุบัติเหตุจากการฝึกซ้อม

## อ้างอิง
* คนวงการมวยไม่ทอดทิ้งกัน. นิตยสารมวยโลก. ปีที่ 22 เล่มที่ 1466 10 - 16 ตุลาคม พ.ศ. 2555 หน้า 11 
หมวดหมู่:นักมวยสากลชาวไทยรุ่นฟลายเวท
หมวดหมู่:แชมป์ ABCO
หมวดหมู่:นักมวยจากจังหวัดอุบลราชธานี
วันต่อต้านการทุจริตสากล

thumb|วันต่อต้านการทุจริตสากล
thumb|อนุสัญญาสหประชาชาติว่าด้วยการต่อต้านการทุจริต
**วันต่อต้านการทุจริตสากล** () ตรงกับวันที่ 9 ธันวาคม ของทุกปี กำหนดขึ้นตั้งแต่อนุสัญญาสหประชาชาติว่าด้วยการต่อต้านการทุจริต (United Nations Convention against Corruption) ได้รับการรับรองเมื่อวันที่ 31 ตุลาคม 2546 เป็นต้นมา

## ภูมิหลัง

ความตอนหนึ่งของอนุสัญญาข้างต้นว่า สหประชาชาติ


"เป็นกังวลเกี่ยวกับความร้ายแรงของปัญหาและภัยคุมคามเสถียรภาพและความมั่นคงของสังคมอันเป็นผลมาจากการทุจริต ซึ่งบ่อนทำลายสถาบันและคุณค่าแห่งประชาธิปไตย คุณค่าทางจริยธรรม และความยุติธรรม ตลอดจนเป็นภัยต่อการพัฒนาการอันยั่งยืนและหลักนิติธรรม"


จึงให้อนุสัญญามีอำนาจ


"ส่งเสริมและสร้างเสริมมาตรการป้องกันและปราบปรามการทุจริตให้มีประสิทธิภาพและประสิทธิผลยิ่งขึ้น...ส่งเสริม อำนวยความสะดวก และสนับสนุนความร่วมมือระหว่างประเทศและความช่วยเหลือทางวิชาการในการป้องกันและปราบปรามการทุจริต...[ตลอดจน] ส่งเสริมให้การบริหารราชการและทรัพย์สินแผ่นดินเป็นไปอย่างซื่อสัตย์สุจริต มีผู้รับผิดชอบ และสมควร..."


## การรณรงค์ "คอร์รัป 'ฉัน' ไม่ขอรับ"

การรณรงค์ "คอร์รัป 'ฉัน' ไม่ขอรับ" (Your NO Counts) เป็นขบวนการระหว่างประเทศซึ่งโครงการพัฒนาสหประชาชาติ (United Nations Development Programme) และสำนักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime) ร่วมกันจัดขึ้นในวันต่อต้านการทุจริตสากลเพื่อสร้างความตระหนักรู้ถึงการทุจริตและวิธีต่อต้านการทุจริต

ในปี 2553 การรณรงค์นี้มีเป้าหมายแสดงให้เห็นว่า การทุจริตเป็นที่กีดขวางความร่วมมือในอันที่จะบรรลุเป้าหมายการพัฒนาสหัสวรรษเช่นไร บ่อนทำลายประชาธิปไตยและหลักนิติธรรมเช่นไร กับทั้งชักนำไปสู่การละเมิดสิทธิมนุษยชน บิดเบือนการตลาด พาความวินาศมาสู่คุณภาพชีวิต รวมถึงส่งผลให้เกิดความผิดอาญาซึ่งกระทำกันเป็นองค์การ การก่อการร้าย และภยันตรายอื่นต่อความมั่นคงของมนุษย์เช่นไร

## ดูเพิ่ม
* Transparency International
* อนุสัญญาสหประชาชาติว่าด้วยการต่อต้านการทุจริต

## อ้างอิง

หมวดหมู่:วันสหประชาชาติ
หมวดหมู่:การทุจริตทางการเมือง
หมวดหมู่:วันสำคัญของสหประชาชาติ
หมวดหมู่:วันสำคัญในเดือนธันวาคม
ฟุงชาล

**ฟุงชาล** () เป็นเมืองใหญ่ที่สุดและเมืองหลวงของหมู่เกาะมาเดรา ดินแดนปกครองตนเองของโปรตุเกส เมืองมีประชากร 111,892 คน เป็นเมืองหลวงของมาเดรามากกว่า 5 ศตวรรษ

## บุคคลที่มีชื่อเสียง
* คริสเตียโน โรนัลโด นักฟุตบอลทีมชาติโปรตุเกส

## อ้างอิง

หมวดหมู่:เมืองในประเทศโปรตุเกส
วอมชา

**วอมชา** (, ) เป็นเมืองทางเหนือ-ตะวันออกของประเทศโปแลนด์ ห่างจากกรุงวอร์ซอ 90 ไมล์ (150 กม.) และห่างจากเมืองเบียวิสตอค 50 ไมล์ (81 กม.) ตั้งอยู่บนฝั่งแม่น้ำนาเรฟ วอมชาเป็นเมืองสำคัญด้านการค้า การศึกษาและศูนย์กลางด้านวัฒนธรรม ใน ค.ศ. 1795 อยู่ภายใต้การปกครองของปรัสเซีย ต่อจากนั้นจึงถูกรัสเซียปกครองตั้งแต่ตอนต้นของคริสต์ศตวรรษที่ 19 จนกระทั่งสิ้นสุดสงครามโลกครั้งที่หนึ่ง ในสงครามโลกครั้งที่สอง รัสเซียได้เข้ายึดครองใน ค.ศ. 1939 และกลับคืนเป็นของโปแลนด์ใน ค.ศ. 1945

## อ้างอิง

## แหล่งข้อมูลอื่น

* 
* Łomża City in old documents 
* Historical Łomża 
* Łomża City in "Geographical Dictionary of Polish Kingdom and other Slavic countries, Vth volume" p. 699-704
* The website about monuments in Łomża
* 
* [Water Tower Sikorskiego street](http://www.polskaniezwykla.pl/web/place/22054,lomza-wieza-cisnien-(1954).html)
* 

หมวดหมู่:เมืองในจังหวัดปอดลาแช
กลุ่มเกาะอะเล็กซานเดอร์

thumb|กลุ่มเกาะอเล็กซานเดอร์

**กลุ่มเกาะอะเล็กซานเดอร์** () เป็นกลุ่มเกาะของสหรัฐอเมริกา ที่มีความยาวราว 300 ไมล์ (500 กม.) ตั้งอยู่ในมหาสมุทรแปซิฟิก นอกจากฝั่งทางตะวันออกเฉียงใต้ของรัฐอะแลสกา มีเกาะทั้งสิ้นประมาณ 1,100 เกาะ ซึ่งกลุ่มเกาะนี้เกิดจากการยุบตัวของชายฝั่งเหลือเฉพาะยอดเขาที่โผล่พ้นน้ำ ทำให้มีร่องน้ำลึกและชายฝั่งมีลักษณะเว้าแหว่ง

เกาะที่สำคัญได้แก่ เกาะชิชากอฟ แอดมิรัลตี บารานอฟ คูพรีนอฟ พรินซ์ออฟเวลส์ และริวิลลากิกีโด เมืองที่ใหญ่ที่สุดได้แก่เมืองเคตซิแกนบนเกาะริวิลลากิกีโด และเมืองซิตกาบนเกาะบารานอฟ

## อ้างอิง

หมวดหมู่:เกาะในรัฐอะแลสกา
หมวดหมู่:เกาะในมหาสมุทรแปซิฟิก
หมวดหมู่:กลุ่มเกาะในมหาสมุทรแปซิฟิก
หมวดหมู่:จักรพรรดิอะเลคซันดร์ที่ 2 แห่งรัสเซีย
ฮิโรชิ โฮเก็ตสึ

**ฮิโรชิ โฮเก็ตสึ** (; ; 28 มีนาคม ค.ศ. 1941 – ) เป็นนักกีฬาขี่ม้าชาวญี่ปุ่น

## ประวัติ
เขาเข้าแข่งขันในโอลิมปิกฤดูร้อน 1964 โดยอยู่ในอันดับที่ 40 ของการขี่ม้ากระโดดข้ามเครื่องกีดขวาง โฮเก็ตสึยังผ่านการคัดเลือกเข้าสู่การแข่งขันโอลิมปิกฤดูร้อน 1988 แต่ก็ไม่สามารถเข้าแข่งขันเมื่อม้าของเขาถูกกักกัน

ในโอลิมปิกฤดูร้อน 2008 เขาได้อยู่ในอันดับที่ 9 ในประเภทเดรสซาจทีมกรังด์ปรีซ์ และอันดับที่ 35 ในประเภทเดรสซาจอินดิวิดวลกรังด์ปรีซ์ ใน ค.ศ. 2012 เมื่อเขามีอายุได้ 70 ปี โฮเก็ตสึชนะการชิงตำแหน่งตัวแทนทีมชาติญี่ปุ่นสำหรับการแข่งโอลิมปิกฤดูร้อน 2012 ในรายการศิลปะบังคับม้าบุคคล และในการแข่งขันกีฬาขี่ม้าในโอลิมปิกฤดูร้อน 2012 – ศิลปะบังคับม้าบุคคล เขาได้อยู่ในอันดับที่ 40

ในทศวรรษที่ 70 ของเขา ณ ค.ศ. 1968 เขาสำเร็จการศึกษาจากมหาวิทยาลัยดุ๊กและได้รับการยกย่องในฐานะ "ความหวังของชายชรา" เขาเป็นนักกีฬาที่มีอายุมากที่สุดในโอลิมปิกฤดูร้อน 2008 และ 2012 โฮเก็ตสึเป็นนักกีฬาโอลิมปิกที่มีอายุมากที่สุดเท่าที่เคยมีมาในการแข่งขันให้แก่ทีมชาติญี่ปุ่น และเป็นนักกีฬาโอลิมปิกที่มีอายุมากที่สุดเท่าที่เคยมีมาเป็นอันดับสาม ถัดจากออสการ์ สวอห์น ซึ่งเป็นนักยิงปืนจากสวีเดนผู้ซึ่งชนะรางวัลเหรียญเงินในโอลิมปิกฤดูร้อน 1920 และอาร์ทัวร์ ฟ็อน พ็องกราทช์ ผู้ซึ่งเข้าแข่งขันขณะมีอายุได้ 72 ปีในรายการศิลปะบังคับม้าในโอลิมปิกฤดูร้อน 1936 ที่กรุงเบอร์ลิน

## อ้างอิง

หมวดหมู่:นักกีฬาขี่ม้าชาวญี่ปุ่น
หมวดหมู่:นักกีฬาโอลิมปิกทีมชาติญี่ปุ่น
หมวดหมู่:ผู้เข้าแข่งขันโอลิมปิกฤดูร้อน 1964
หมวดหมู่:ผู้เข้าแข่งขันโอลิมปิกฤดูร้อน 2008
หมวดหมู่:นักกีฬาขี่ม้าในโอลิมปิกฤดูร้อน 2012
วิญญาณในเครื่องจักร

**"วิญญาณในเครื่องจักร"**เป็นคำอธิบายที่นักปรัชญาขาวอังกฤษ Gilbert Ryle ใช้อธิบายแนวคิดเรื่องทวิภาคกาย-จิตของ René Descartes วลีนี้ถูกใช้ครั้งแรกในหนังสือ *The Concept of Mind* (1949) ของ Ryle เพื่อเน้นให้ผู้อ่านเห็นถึงความลักลั่นของระบบที่มีความเป็นทวิภาคอย่างของ Descartes ซึ่งมีกระบวนการทางจิตเกิดขึ้นควบคู่ไปกับการกระทำทางกาย แต่รูปแบบและปฏิสัมพันธ์ระหว่างทั้งสองสิ่งยังไม่มีใครรู้ อย่างดีก็ได้แต่เพียงคาดเดา

หมวดหมู่:มโนทัศน์
หมวดหมู่:ความเชื่องมงาย
มหาวิทยาลัยเทคโนโลยีกวางตุ้ง

**มหาวิทยาลัยเทคโนโลยีกวางตุ้ง** (**GDUT**; ) เป็นมหาวิทยาลัยของมณฑลกวางตุ้ง โดยมีประวัติความเป็นมาร่วม 50 ปี มีการเรียนหลายระดับในหลักสูตรวิศวกรรมศาสตร์ วิทยาศาสตร์และเทคโนโลยี การบริหาร ศิลปศาสตร์ และกฎหมาย ตั้งแต่ปริญญาตรี ปริญญาโท ไปจนถึงปริญญาเอกส่วนกลางของมหาวิทยาลัยตั้งอยู่ที่ 729 ถ.ตงเฟิงตะวันออก เมืองกวางเจา มณฑลกวางตุ้ง ประเทศจีน มหาวิทยาลัยแบ่งออกเป็น 4 เขต ครอบคลุมพื้นที่ทั้งสิ้น 234.73 เฮกเตอร์ โดยเป็นพื้นที่ของอาคารเรียน 1,611,000ตารางเมตร มีคณาจารย์ทั้งสิ้น 2,198 คน มีนักศึกษาจีนและนักศึกษาต่างชาติรวมทั้งสิ้น 46,000 คนโดยแบ่งการเรียนการสอนออกเป็น 52 วิชาเอกสำหรับนักศึกษาปริญญาตรี (ในจำนวนนี้มี 51 โปรแกรมที่เป็นพื้นฐานสำหรับการศึกษาต่อในระดับปริญญาโท) 2โปรแกรมระดับสูงและ 11 โปรแกรมทั่วไปสำหรับนักศึกษาปริญญาเอก 1 สถานีสำหรับผู้สำเร็จปริญญาเอกทำการค้นคว้าวิจัย มหาวิทยาลัยเทคโนโลยีกวางตุ้งมีงบประมาณ 367 ล้านหยวนสำหรับอุปกรณ์และเครื่องมือประกอบการเรียนการสอนและการศึกษาวิจัย ในช่วงไม่กี่ปีที่ผ่านมามีนักศึกษาต่างชาติเข้ามาศึกษาเป็นจำนวนมาก

หมวดหมู่:มณฑลกวางตุ้ง
หมวดหมู่:สถาบันอุดมศึกษาในมณฑลกวางตุ้ง
วาฬมีฟัน

thumb|ฟันของวาฬสเปิร์ม ซึ่งเป็นวาฬมีฟันที่มีขนาดใหญ่ที่สุด
**อนุอันดับวาฬมีฟัน** () เป็นสัตว์เลี้ยงลูกด้วยนมกลุ่มหนึ่งที่อาศัยอยู่ในน้ำทั้งทะเล, น้ำกร่อย และน้ำจืดบ้างบางส่วน เป็นอนุอันดับของอันดับฐานวาฬและโลมา (Cetacea) ใน อับดับArtiodactyla ใช้ชื่ออนุอันดับว่า Odonceti (/โอ-ดอน-โต-เซ-เตส/)

วาฬมีฟันนั้นประกอบไปด้วยวาฬและโลมา เป็นสัตว์กินเนื้อ ด้วยการไล่ล่าสัตว์น้ำต่าง ๆ เป็นอาหาร เช่น ปลา รวมถึงสัตว์เลี้ยงลูกด้วยนมในทะเลบางจำพวก เช่น สิงโตทะเล หรือแมวน้ำ ได้ในบางชนิด ขณะที่บางชนิดกินสัตว์มีเปลือกแข็งอย่าง หอย หรือครัสเตเชียน ได้ด้วย มีขนาดลำตัวเล็กกว่าวาฬไม่มีฟันมาก

วาฬมีฟัน บางชนิดมีฟันเพียง 2-3 ซี่ แต่ส่วนมากจะมีฟันแข็งแรงเรียงเป็นแถวทั้งขากรรไกรบนและล่าง โดยวาฬมีฟันที่มีขนาดใหญ่ที่สุด คือ วาฬสเปิร์ม ที่มีความยาวได้ถึง 60 ฟุต มีรูปร่างคล้ายลูกอ๊อดขนาดใหญ่ มีหัวเป็นสี่เหลี่ยมขนาดใหญ่มากที่ภายในมีไขมันและน้ำมันอยู่เป็นจำนวนมาก วาฬสเปิร์มสามารถดำน้ำได้ลึกและกินหมึกเป็นอาหาร โดยเฉพาะอย่างหมึกยักษ์ ขณะที่วาฬมีฟันที่มีขนาดเล็กที่สุด คือ โลมาลาพลาตา อาศัยอยู่ตามแถบชายฝั่ง, ปากแม่น้ำ ของทวีปอเมริกาใต้ฝั่งแอตแลนติก ที่มีความยาวเต็มที่ไม่ถึง 2 เมตร นับเป็นสัตว์ในอันดับนี้ที่มีขนาดเล็กที่สุดในโลกด้วย

วาฬเพชฌฆาต หรือวาฬออร์กา นับเป็นวาฬมีฟันที่มีลำตัวยาวประมาณ 30 ฟุต เป็นวาฬที่มีศักยภาพในการไล่ล่าสูง โดยจะทำการล่าเป็นฝูงและสามัคคีกัน ซึ่งวาฬเพชฌฆาตนอกจากจะล่าปลาขนาดเล็กกินเป็นอาหารด้วยแล้ว ยังอาจจะกินปลาขนาดใหญ่และเป็นอันตรายอย่าง ปลาฉลามขาว รวมถึงสัตว์เลือดอุ่นทะเล เช่น นกทะเล, นกเพนกวิน, แมวน้ำ, สิงโตทะเล หรือแม้แต่วาฬหรือโลมาด้วยกันเป็นอาหารได้ด้วย

วาฬีมีฟันชนิดหนึ่ง คือ นาร์วาล เป็นวาฬที่อาศัยอยู่เป็นฝูงเฉพาะมหาสมุทรอาร์กติกในแถบขั้วโลกเหนือ มีลักษณะเฉพาะ คือ มีฟันที่แปลก วาฬนาร์วาลจะมีฟัน 2 ซี่เมื่อแรกเกิด แต่นาร์วาลตัวผู้เมื่อเจริญเติบโตขึ้นฟันข้างซ้ายจะยาวไปเรื่อย ๆ จนกระทั่งกลายเป็นสิ่งที่แหลมยาวเหมือนงาช้างหรือเขาสัตว์ ลักษณะม้วนเป็นเกลียวที่ยาวได้ถึง 3 เมตร (10 ฟุต) เหมือนยูนิคอร์น ในเทพปกรณัมกรีก ซึ่งนาร์วาลจะใช้เขาแหลมนี้ในการเจาะเซาะน้ำแข็งในการว่ายน้ำ รวมถึงใช้ต่อสู้ป้องกันตัวและแย่งชิงตัวเมียด้วย ซึ่งตัวเมียจะมีเขานี้เพียงสั้น ๆ รวมถึงใช้ขุดหาอาหารตามพื้นน้ำเป็นอาหาร ส่วนใหญ่ได้แก่ ปลาลิ้นหมา และครัสเตเชียน และหอยต่าง ๆ

มนุษย์จะใช้ประโยชน์จากวาฬมีฟันด้วยการใช้ฟันและเขี้ยวแกะสลักมาแต่โบราณ นับเป็นของหายาก ล้ำค่า ขณะที่เขาของนาร์วาล ในอดีตมีความเชื่อว่าเป็นเขาของยูนิคอร์นจริง ๆ ถือเป็นของล้ำค่าและเป็นเครื่องประดับที่มีราคา

## การจำแนก
แบ่งออกเป็นวงศ์ต่าง ๆ ได้ทั้งหมด 8 วงศ์ แยกออกเป็นชนิดต่าง ๆ ได้ 73 ชนิด (บางวงศ์ได้สูญพันธุ์ไปแล้วตั้งแต่ยุคก่อนประวัติศาสตร์)
***[[Delphinidae]]** Gray, 1821 (โลมา, วาฬเพชฌฆาต)	 
***[[Hyperoodontidae]]** Gray, 1846 	(วาฬจะงอย) 
***[[Iniidae]]** Gray, 1846 (โลมาแม่น้ำอเมซอน)	 
***[[Kogiidae]]** Gill, 1871 (วาฬสเปิร์มเล็ก)	 
***[[Monodontidae]]** Gray, 1821 (วาฬเบลูกา, นาร์วาล)	 
***[[Phocoenidae]]** Gray, 1825 (โลมาหัวบาตรหลังเรียบ, พอร์พอยส์)	 
***[[Physeteridae]]** Gray, 1821 (วาฬสเปิร์ม)	 
***[[Platanistidae]]** Gray, 1846 (โลมาแม่น้ำอินเดีย)

สูญพันธุ์ไปแล้ว

* † **[[Squalodontidae]]** Brandt, 1873

## อ้างอิง

## แหล่งข้อมูลอื่น

หมวดหมู่:อันดับวาฬและโลมา
หมวดหมู่:วาฬมีฟัน
โลมาปากขวดอินโดแปซิฟิก

**โลมาปากขวดอินโดแปซิฟิก** หรือ **โลมาปากขวดมหาสมุทรอินเดีย** (; ) เป็นโลมาชนิดหนึ่ง มีลักษณะคล้ายคลึงกับโลมาปากขวดธรรมดา (*T. truncatus*) คือ มีผิวหนังสีน้ำเงินเข้มอมเทา สีจางหรือบางครั้งอมชมพูด้านท้อง จะงอยปากค่อนข้างสั้นใหญ่ครีบหลังขนาดค่อนข้างใหญ่ เป็นรูปโค้งอยู่กึ่งกลางหลัง รูปร่างค่อนข้างอ้วน สิ่งที่แตกต่างจากโลมาปากขวด คือ มีจุดสีเทาเข้มเป็นประอยู่ด้านข้างและด้านท้องลำตัว และมีขนาดเล็กกว่า คือ มีความยาวเต็มที่ประมาณ 1.9-2.3 เมตร

เดิมเคยถูกจัดให้เป็นชนิดเดียวกันกับโลมาปากขวดธรรมดา จนกระทั่งในปี ค.ศ. 1998 จึงได้รับการยอมรับให้แยกออกมาเป็นชนิดต่างหาก
 พบกระจายพันธุ์ทั่วไปในเขตอินโดแปซิฟิกกับมหาสมุทรอินเดีย เช่น ทะเลแดง, ออสเตรเลียตอนเหนือ, ทะเลจีนใต้, ชายฝั่งแอฟริกา ในน่านน้ำไทยพบได้ทั้งฝั่งอ่าวไทยและทะเลอันดามัน แต่ปัจจุบันพบได้น้อยลง และถือเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

## ดูเพิ่ม
*โลมาปากขวดธรรมดา

## อ้างอิง

## แหล่งข้อมูลอื่น

หมวดหมู่:โลมามหาสมุทร
หมวดหมู่:สัตว์ป่าคุ้มครอง
อาวารัว

**อาวารัว** (, ) เป็นเมืองหลวงของหมู่เกาะคุก และเป็นเมืองกับอำเภอทางตอนเหนือของเกาะราโรโตงา เมืองมีสนามบินนานาชาติราโรตองงา เขตอาวารัวมีประชากร 4,906 คน (สำมะโน ค.ศ. 2016)

## ภูมิอากาศ
อาวารัวมีสภาพภูมิอากาศแบบป่าดิบชื้น (*Af*) ตามการแบ่งเขตภูมิอากาศแบบเคิพเพิน โดยมีอุณหภูมิสูงและมีฝนชุกตลอดทั้งปี แม้ว่าจะไม่มีฤดูฝนหรือแล้งแบบจริง แต่มีฝนตกอย่างเห็นได้ชัดในเดือนธันวาคมถึงเมษายน

## อ้างอิง

## แหล่งข้อมูลอื่น
*
*Photo of Government Radio Station Rarotonga c1950

หมวดหมู่:หมู่เกาะคุก
เบลีซซิตี

**เบลีซซิตี** () เป็นเมืองใหญ่ที่สุดของประเทศเบลีซ มีประชากรจำนวน 61461 คน ตั้งอยู่บนปากแม่น้ำเบลีซบนชายฝั่งทะเลแคริบเบียน เป็นเมืองท่าที่สำคัญของประเทศ มีความสำคัญด้านเศรษฐกิจและอุตสาหกรรม มีเรือสำราญจอดนอกชายฝั่ง เมืองนี้ถูกทำลายเกือบทั้งหมดจากเฮอร์ริเคนแฮตตีในปี ค.ศ. 1961 เคยเป็นเมืองหลวงของบริติชฮอนดูรัสซึ่งเป็นอาณานิคมของอังกฤษ ก่อนจะย้ายเมืองหลวงไปที่กรุงเบลโมแพน

## อ้างอิง

หมวดหมู่:เมืองในประเทศเบลีซ
เมซา (รัฐแอริโซนา)

**เมซา** () เป็นเมืองในแมริโคปาเคาน์ตี ในรัฐแอริโซนา สหรัฐอเมริกา ตั้งอยู่ทางตอนกลางค่อนไปทางตะวันตกเฉียงใต้ของรัฐ ห่างจากเมืองฟินิกซ์ไปทางทิศตะวันออก 20 ไมล์ (32 กม.) เมซาเป็นเมืองใหญ่เป็นอันดับ 3 ของรัฐแอริโซนา เป็นรองเมืองฟินิกซ์และทูซอน โดยเมืองมีประชากร 439,041 คน (ค.ศ. 2010)

## อ้างอิง

หมวดหมู่:เมืองในรัฐแอริโซนา
พอร์พอยส์

**พอร์พอยส์** (; การออกเสียง ) เป็นสัตว์เลี้ยงลูกด้วยนมในอันดับวาฬและโลมา (Cetacea) ขนาดเล็กวงศ์หนึ่ง ใช้ชื่อวงศ์ว่า Phocoenidae 

พอร์พอยส์ จัดเป็นวาฬมีฟันขนาดเล็ก ลักษณะทั่วไปคล้ายกับโลมาทะเล (Delphinidae) แต่มีความแตกต่างไปจากโลมาทั่วไป คือ มีรูปร่างที่เล็กกว่า และมีรูปทรงที่อ้วนกลมกว่า อีกทั้งสรีระร่างกายของพอร์พอยส์ไม่อาจจะเก็บความอบอุ่นไว้ได้นาน ทำให้สูญเสียพลังงานในร่างกายได้รวดเร็วกว่า จึงต้องกินอาหารบ่อยครั้งและมากกว่าโลมาทะเลเพื่อสร้างพลังงานและความอบอุ่นให้แก่ร่างกาย 

นอกจากนี้แล้ว ครีบหลังของพอร์พอยส์นั้นเป็นรูปสามเหลี่ยมคล้ายกับครีบของปลาฉลาม แต่มีความสั้นทู่ ซึ่งในบางครั้งจะมีปุ่มขนาดเล็กเรียกว่า ทูเบอร์เคิล อยู่ตรงขอบครีบ ลักษณะของจมูกของพอร์พอยส์นั้นสั้นทู่และกลมกว่าโลมาทั่วไป ลักษณะของฟันก็มีลักษณะเล็ก ๆ เป็นตุ่มไม่แหลมคม ส่วนกระดูกคอนั้นติดต่อกับกระดูกสันหลัง ทำให้ไม่อาจจะขยับส่วนคอไปมาได้อย่างอิสระเหมือนโลมา และพฤติกรรมก็แตกต่างไปจากโลมาด้วย ได้แก่ ฝูงของพอร์พอยส์มีขนาดเล็กกว่า คือ มีจำนวนสมาชิกในฝูงเพียง 2–4 ตัวเท่านั้น ไม่ได้มีกันหลายสิบหรือร้อยตัวเหมือนโลมาทะเล และมีพฤติกรรมขี้อาย เกรงกลัวมนุษย์ ผิดกับโลมาทะเล และเป็นโลมาที่มีอายุขัยสั้นเพียงแค่ 20 ปีเท่านั้น

พอร์พอยส์ นับเป็นสัตว์ในอันดับนี้ที่มีขนาดเล็กที่สุด โดยชนิดที่มีขนาดเล็กที่สุด คือ วิกีตา พบกระจายพันธุ์ทางตอนเหนือของอ่าวแคลิฟอร์เนีย มีขนาดโตเต็มที่ไม่ถึง 2 เมตรด้วยซ้ำ ขณะที่ชนิดที่มีขนาดใหญ่ที่สุด ก็มีความยาวเพียง 2.3 เมตรเท่านั้น 
## ศัพทมูลวิทยา
คำว่า "พอร์พอยส์" (Porpoise) เป็นคำที่ใช้ในภาษาอังกฤษ  ส่วนในภาษาในทวีปเอเชียอื่น ๆ พอร์พอยส์มักมีการเปรียบเทียบกับโลมาและหนู เช่น ในภาษาจีน พอร์พอยส์มีความหมายตรงตัวว่า "โลมาหนู" (鼠海豚) และ ในภาษาเวียดนาม พอร์พอยส์มีความหมายตรงตัวว่า "โลมาหนู" (Cá heo chuột) ซึ่งมีความหมายว่า "โลมาขนาดเล็ก"  ส่วนคำว่า "โลมา" ในภาษาเอเชียดังกล่าวก็มีความหมายตรงตัวว่า "หมูทะเล"

## การจำแนก
แบ่งออกได้เป็น 3 สกุล 6 ชนิด พบในประเทศไทยเพียงชนิดเดียว ขณะที่บางสกุลก็ได้สูญพันธุ์ไปแล้ว ตั้งแต่ยุคก่อนประวัติศาสตร์

**[[Neophocaena]]*
***[[Neophocaena phocaenoides]]* (เป็นชนิดที่พบได้ในประเทศไทย)
**[[Phocoena]]*
***[[Phocoena dioptrica]]* 	 
***[[Phocoena phocoena]]* 	 
***[[Phocoena sinus]]*  
***[[Phocoena spinipinnis]]*
**[[Phocoenoides]]*
***[[Phocoenoides dalli]]*

ที่สูญพันธุ์ไปแล้ว
* † *[[Haborophocoena]]*
***[[Haborophocoena toyoshimai]]*
* † *[[Numataphocoena]]*
***[[Numataphocoena yamashitai]]*
* † *[[Septemriocetus]]*
***[[Septemriocetus bosselaersii]]*
* † *[[Piscolithax]]*
***[[Piscolithax aenigmaticus]]*
***[[Piscolithax longirostris]]*
***[[Piscolithax boreios]]*
***[[Piscolithax tedfordi]]*

## อ้างอิง

## แหล่งข้อมูลอื่น

หมวดหมู่:วาฬมีฟัน
หมวดหมู่:โลมา
หมวดหมู่:พอร์พอยส์
สปลิท

**สปลิท** () เป็นศิลปินดูโอค่ายกามิกาเซ่ ในสังกัดอาร์เอส เป็นดูโอชายวงแรกของค่าย เคยcover เพลงก่อนเข้าวงการ โดย สปลิทเคยอยู่วง "The Split" ซึ่งรวมกับเพื่อนในโรงเรียน โดย นิวเป็นมือกลอง ส่วนโซ่เป็นมือกีตาร์ แล้วแยกมาเป็นคู่หูดูโอโดยในนาม **“สปลิท”** โดยได้เริ่มเข้าสู่วงการจากการที่ทางทีมงานของค่ายกามิกาเซ่ไปพบคลิปวิดีโอที่ทั้ง 2 คน cover เพลง ของ ศิลปินที่มีชือเสียงต่างๆและโพสต์ไว้ใน Youtube Channel ที่มีชื่อว่าTHE SPLIT channel  ทีมงาน Casting ของกามิกาเซ่จึงสนใจในความสามารถด้านการร้อง,การนำเสนอและความสามารถทางดนตรีของ สปลิทและจึงได้ติดต่อให้สปลิทมาออดิชั่นและได้รับเข้าสู่สังกัดกามิกาเซ่เพื่อรับการฝึกฝนทักษะการร้องเพิ่มเติมเป็นเวลา 1 ปี โดยสปลิทได้ได้เปิดตัวในนาม **“เดโม โพรเจกต์”**  โดยร่วมกับเพื่อนสาวอีก 2 คนคือ อริศรา โรเซ็นดาห์ล (แครอล) และ อริสรา บัวปรางค์ (ฟ้า) ในซิงเกิล"วัยรุ่นครั้งเดียว" และ วันนี้สปลิทได้มีซิงเกิลเป็นของตัวเองแล้วในชื่อเพลงว่า **“เพลงของเธอ”** ซึ่งเป็นเพลงแนว Acoustic Pop ฟังสบาย โดยผู้อยู่เบื้องหลังเพลงนี้คือ แหลม - ทเวนตีไฟฟ์อาวส์  และ ฟั่น-โกมล บุญเพียรผล ปัจจุบันอยู่ค่าย Garden Music สังกัดอาร์เอส  

## รายชื่อสมาชิก

## ผลงานเพลง

### อัลบั้มปกติ

### อัลบั้มโปรเจกต์พิเศษ

## มิวสิควีดีโอ
* รักแท้จะตามหาเธอ (Destiny) ของ สปลิท

## พิธีกร

## ผลงานโฆษณา

## รางวัล

* **Playpark Music Awards 2012** สาขา เน็ตไอดอลยอดนิยม จากการร่วมโหวตของสมาชิกเว็บไซต์เพลย์พาร์คดอตคอม 

* **Kazz Awards 2013** สาขา ศิลปินกลุ่มยอดนิยม จากงานฉลองครบรอบ7ปีนิตยสารKazz 

* **พิฆเนศวร ครั้งที่ 2** สาขา เพลงเยาวชนดีเด่นชาย  จากงานประกาศรางวัล"พิฆเนศวร" รางวัลวิทยุแห่งชาติ ครั้งที่ 2 

## คอนเสิร์ต

## อ้างอิง

## แหล่งข้อมูลอื่น
*  
* เฟสบุ๊คเดโม โพรเจกต์
* เฟสบุ๊คของสปลิท
* เฟสบุ๊คของโซ่
* 
* 

หมวดหมู่:กลุ่มดนตรีสัญชาติไทย
หมวดหมู่:ศิลปินสังกัดอาร์เอส
หมวดหมู่:วงกลุ่มสองสัญชาติไทย
หมวดหมู่:ศิลปินค่ายกามิกาเซ่
หมวดหมู่:กลุ่มดนตรีไทยในยุค 2010
ซาไวอี

**ซาไวอี** (Savaiʻi) เป็นเกาะที่ใหญ่ที่สุดและมีจุดสูงสุดของประเทศซามัวและกลุ่มเกาะซามัว และเป็นเกาะใหญ่สุดในโพลินีเซีย นอกเหนือจากฮาวายและนิวซีแลนด์ เกาะมีประชากร 43,142 คน (ค.ศ. 2006) ถือเป็น 24% ของประชากรทั้งประเทศ

## อ้างอิง

หมวดหมู่:เกาะในประเทศซามัว
แบบประเมินคะแนนโรคหลอดเลือดสมองเฉียบพลันของสถาบันสุขภาพแห่งชาติ

**แบบประเมินคะแนนโรคหลอดเลือดสมองเฉียบพลันของสถาบันสุขภาพแห่งชาติสหรัฐอเมริกา** () เป็นเครื่องมือสำหรับผู้ให้บริการสุขภาพสำหรับวัดขนาดของความรุนแรงของโรคหลอดเลือดสมองเฉียบพลัน ประกอบด้วยตัวพิจารณา 11 อย่าง แต่ละอย่างมีคะแนนตั้งแต่ 0 ถึง 4 ส่วนใหญ่คะแนน 0 หมายถึงปกติ และคะแนนที่มากขึ้นหมายถึงความบกพร่องที่มากขึ้น เมื่อรวมคะแนนทั้งหมดแล้วนับเป็นคะแนน NIHSS โดยมีคะแนนสูงสุดคือ 42 ต่ำสุดคือ 0

หมวดหมู่:ภาวะฉุกเฉินทางการแพทย์
หมวดหมู่:ความผิดปกติทางประสาทวิทยา
หมวดหมู่:สถาบันสุขภาพแห่งชาติ
เอลบรัส เทเดเยฟ

**เอลบรัส เทเดเยฟ** (; ) เกิดวันที่ 5 ธันวาคม ค.ศ. 1974 ที่เขตปรีกรอดนี ดินแดนอิสระนอร์ทออสซีเชียแห่งสาธารณรัฐสังคมนิยมโซเวียต สหภาพโซเวียต เป็นนักมวยปล้ำชาวยูเครนและเป็นแชมป์โอลิมปิก เขาได้กลายเป็นพลเมืองของประเทศยูเครนใน ค.ศ. 1993  และได้รับรางวัลเหรียญทองจากการแข่งขันโอลิมปิกฤดูร้อน 2004 ที่กรุงเอเธนส์ รวมถึงเป็นแชมป์มวยปล้ำชิงแชมป์โลกสามสมัย

เทเดเยฟกลายเป็นสมาชิกสภาสมัญผู้แทนราษฎรแห่งประเทศยูเครนใน ค.ศ. 2006 ในฐานะนักการเมืองอิสระของบัญชีรายชื่อของพรรคแห่งภูมิภาค เขาได้รับการเลือกตั้งอีกครั้งในช่วงก่อนการเลือกรัฐสภาใน ค.ศ. 2007  และอีกครั้งใน ค.ศ. 2012 

## อ้างอิง

หมวดหมู่:นักมวยปล้ำชาวยูเครน
หมวดหมู่:นักกีฬาโอลิมปิกทีมชาติยูเครน
หมวดหมู่:นักมวยปล้ำในโอลิมปิกฤดูร้อน 1996
หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:ผู้เข้าแข่งขันโอลิมปิกฤดูร้อน 2004
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญทองแดงโอลิมปิก
ดนตรีในประเทศลาว

**ดนตรีในประเทศลาว** ส่วนใหญ่เป็นดนตรีของกลุ่มชาติพันธุ์ลาวลุ่ม แต่ก็มีดนตรีของชาวลาวเทิงเช่นขมุ และชนเผ่าต่างๆในลาวใต้ และชาวลาวสูง เช่นม้งด้วย เครื่องดนตรีที่เป็นเอกลักษณ์ของวัฒนธรรมดนตรีแบบลาวคือเครื่องเป่าทำจากไม้ไผ่ที่เรียกแคน 
## ดนตรีลาว
ดนตรีพื้นบ้านของลาวเรียกว่าลำ ซึ่งเป็นการขับร้องประกอบแคน ดนตรีคลาสสิกของลาวแบ่งได้เป็นสองกลุ่มคือเสบใหญ่ และเสบน้อยหรือมโหรี เสบใหญ่ประกอบด้วยระนาด ปี่ กลอง และฉิ่ง
## หมอลำ
ในการแสดงทั่วไปจะมีนักร้องสองคนเรียกหมอลำ มักเป็นชายและหญิง นักดนตรีเล่นแคนเรียกหมอแคน และผู้เล่นดนตรีอื่นๆ นอกจากนั้น ยังมีการแสดงลำที่หลากหลายทั่วประเทศลาว โดยที่มีชื่อเสียงมากคือลำสาละวัน ในหลวงพระบางจะมีลำแบบช้าเรียกขับลำไหว้ และที่ได้รับอิทธิพลจากไทยคือหมอลำซิ่ง

## ดนตรีสมัยใหม่
ในราว พ.ศ. 2503 ลำนูและลำเพลินจากไทยได้พัฒนาขึ้นเป็นลำเรื่อง ที่มีทั้งการขับลำและการเต้นรำ
## แหล่งข้อมูลอื่น
*  Audio clips: Traditional music of Laos. Musée d'Ethnographie de Genève. Accessed November 25, 2010.
* The traditional music of Laos
* Alexandra Bounxouei music and videos 
* www.laomusic.la 
*www.laomall.com/artists
*Archives of Traditional Music in Laos
*Lao music page 
*Plain of Jars website 
หมวดหมู่:ดนตรีในประเทศลาว
ทัตสึฮิโระ โยเนมิตสึ

thumb|แผงแนะนำทัตสึฮิโระ โยเนมิตสึ ในสถานีรถไฟโคฟุ (สิงหาคม ค.ศ. 2012)

**ทัตสึฮิโระ โยเนมิตสึ** (; เกิดวันที่ 5 สิงหาคม ค.ศ. 1986) เป็นนักมวยปล้ำที่เกิดในฟูจิโยชิดะ จังหวัดยามานาชิ และสำเร็จการศึกษาเศรษฐศาสตร์การเมืองจากมหาวิทยาลัยทาคูโชกุ เป็นนักมวยปล้ำชาวญี่ปุ่น ผู้ซึ่งได้รับรางวัลเหรียญทองจากการแข่งโอลิมปิกฤดูร้อน 2012 ที่กรุงลอนดอน โดยเป็นฝ่ายชนะสุชิล กุมาร์ จากอินเดียในรอบชิงชนะเลิศรุ่น 66 กก. ฟรีสไตล์ชาย

นอกจากนี้ เขายังเป็นร้อยตรีประจำกองกำลังป้องกันตนเองภาคพื้นดินญี่ปุ่น

## อ้างอิง

## แหล่งข้อมูลอื่น

* 
* 
* 
* 

หมวดหมู่:นักมวยปล้ำชาวญี่ปุ่น
หมวดหมู่:นักกีฬาโอลิมปิกทีมชาติญี่ปุ่น
หมวดหมู่:นักกีฬาเหรียญทองโอลิมปิก
หมวดหมู่:ผู้เข้าแข่งขันโอลิมปิกฤดูร้อน 2012
หมวดหมู่:นักกีฬาเหรียญทองเอเชียนเกมส์
Lipotidae

**Lipotidae** เป็นวงศ์ของปลาโลมาแม่น้ำ ที่มี ไป๋จี(ปลาโลมาแม่นํ้าแยงซี) ที่อาจสูญพันธุ์ไปแล้วของจีนและรวมถึงสกุลฟอสซิล Parapontoporia จากยุคไมโอซีนตอนปลาย และยุคไพลโอซีนของชายฝั่งแปซิฟิกของอเมริกาเหนือที่สูญพันธุ์

สกุล Prolipotes ที่ได้สืบทอดชิ้นส่วนขากรรไกรล่างจาก ไป๋จี ที่สูญพันธุ์ไปแล้ว และยังถือว่า Prolipotes เป็นญาติของ ไป๋จี อีกด้วย
โลมาแม่น้ำเอเชียใต้

**โลมาแม่น้ำเอเชียใต้** () เป็นสกุลของสัตว์เลี้ยงลูกด้วยนมกลุ่มหนึ่ง ใน อันดับสัตว์กีบคู่ (Artiodactyla) ในอันดับฐานวาฬและโลมา (Cetacea) ในกลุ่มโลมา

## การจำแนก
**โลมาแม่น้ำเอเชียใต้**มี 2 ชนิด
*สกุล *[[Platanista]]*
***[[Platanista gangetica]]* (โลมาแม่น้ำคงคา)
***[[Platanista minor]]* (โลมาแม่น้ำสินธุ)

## อ้างอิง

## อ่านเพิ่ม

* 
* Blind dolphins need space to breath – The Nation (Pakistan)

## แหล่งข้อมูลอื่น

*
* Goddess Ganga and the Gangetic Dolphin at *Biodiversity of India*
* Whale and Dolphin Conservation Society, South Asian river dolphin:  Platanista gangetica 
* US National Marine Fisheries Service Indus River Dolphin web page
* 
* Convention on Migratory Species page on the Ganges River Dolphin
* Walker's Mammals of the World Online – Ganges River Dolphin 
* World Wide Fund for Nature (WWF) – species profile for the Ganges River dolphin

หมวดหมู่:โลมา
หมวดหมู่:โลมาแม่น้ำ
โลมาแม่น้ำแอมะซอน

**โลมาแม่น้ำอะเมซอน** หรือ **โลมาสีชมพู** (; โปรตุเกส: Boto, Boutu; ; ออกเสียง: /อิ-เนีย-จี-โอฟ-เฟรน-สิส/) เป็นโลมาแม่น้ำชนิดหนึ่ง จัดเป็นเพียงชนิดเดียวในสกุล *[[Inia]]* และวงศ์ Iniidae

โลมาแม่น้ำแอมะซอน จัดเป็นโลมาแม่น้ำ หรือโลมาน้ำจืดชนิดหนึ่ง ที่อาศัยอยู่ในน้ำจืดแท้ ๆ โดยที่ไม่พบในทะเล  มีความยาวประมาณ 1.53-2.4 เมตร (5.0-7.9 ฟุต) ขึ้นอยู่กับชนิดย่อย ตัวเมียจะมีขนาดใหญ่กว่าตัวผู้ โดยตัวที่ใหญ่ที่สุด เป็นตัวเมียที่มีความยาวถึง 2.5 เมตร (8.2 ฟุต) และน้ำหนักตัว 98.5 กิโลกรัม (217 ปอนด์) ขณะที่ตัวผู้ที่ใหญ่ที่สุด ยาว 2.0 เมตร (6.6 ฟุต) และน้ำหนักตัว 94 กิโลกรัม (210 ปอนด์) นอกจากนี้แล้วกระดูกสันหลังบริเวณคอมีความยืดหยุ่นจึงสามารถทำให้หันหัวได้ 180 องศา ซึ่งความยืดหยุ่นตรงนี้เองที่ทำให้เป็นสิ่งสำคัญในการว่ายน้ำผ่านต้นไม้ต่าง ๆ และวัสดุกีดขวางต่าง ๆ ในป่าน้ำท่วม 

นอกจากนี้ยังมีจะงอยปากยาวซึ่งฟันมี 24 ถึง 34 คู่ ฟันเป็นรูปทรงกรวยและมีฟันกรามด้านในของขากรรไกร มีผิวหนังสีขาวอมชมพูเรื่อ ๆ ตามีขนาดเล็ก

โลมาแม่น้ำแอมะซอน กระจายพันธุ์ในแม่น้ำสายใหญ่ในทวีปอเมริกาใต้ เช่น แม่น้ำแอมะซอน, แม่น้ำโอริโนโก, แม่น้ำลาพลาตา, แม่น้ำปารานา, แม่น้ำโทคันตินส์ เป็นต้น จึงแบ่งออกได้เป็น 3 ชนิดย่อย คือ

**I. g. geoffrensis* เป็นชนิดที่พบได้ทั่วไป ในแม่น้ำแอมะซอนและโทคันตินส์
**[[Inia geoffrensis humboldtiana|I. g. humboldtiana]]* พบในแม่น้ำโอริโนโก
**[[Inia geoffrensis boliviensis|I. g. boliviensis]]* พบในโบลิเวีย มีหัวเล็กกว่า มีลำตัวกว้างกว่า และมีจำนวนฟันมากกว่า ในบางข้อมูลจัดเป็นชนิดใหม่

มีทฤษฎีเกี่ยวกับการที่เข้ามาอาศัยอยู่ในน้ำจืดของโลมาแม่น้ำแอมะซอน ว่าในยุคก่อนประวัติศาสตร์ ทะเลด้านตะวันออกและตะวันตกของทวีปอเมริกาใต้เชื่อมติดกัน ต่อมาเกิดแผ่นดินไหว ทางที่เชื่อมกันอยู่จึงถูกตัดขาดเนื่องจากมีเทือกเขาแอนดีสปรากฏขึ้นมา โลมาที่อาศัยอยู่ในทะเลแถบนี้จึงไม่สามารถว่ายน้ำกลับทะเลได้ นานวันเข้าจึงปรับตัวให้เข้ากับสิ่งแวดล้อม จึงอาศัยอยู่ในแม่น้ำแอมะซอนตั้งแต่นั้นเป็นต้นมา

โลมาแม่น้ำแอมะซอน กินปลาและสัตว์น้ำชนิดต่าง ๆ เป็นอาหาร แม้กระทั่งปลาปิรันย่า มีอุปนิสัยอ่อนโยน เป็นมิตรกับมนุษย์เหมือนโลมาทั่วไป ในนิทานพื้นบ้านของชนพื้นเมือง เชื่อว่า โลมาแม่น้ำแอมะซอนสามารถแปลงร่างเป็นมนุษย์ได้ โดยจะแปลงร่างเป็นชายหนุ่มรูปงาม และเข้ามาล่อลวงหญิงสาวในหมู่บ้าน นอกจากนี้แล้วยังเชื่อว่าเป็นสัตว์ที่มีอาถรรพ์ หากนำน้ำมันของโลมามาใช้จุดตะเกียงจะทำให้ตาบอด แม้จะเป็นเพียงเรื่องเล่าแต่จากความเชื่อเหล่านี้เองที่ทำให้โลมาแม่น้ำแอมะซอนไม่ถูกคุกคามจากชนพื้นเมือง 

แต่ปัจจุบันถูกคุกคามจากการสูญเสียถิ่นที่อยู่อาศัย อันเป็นผลมาจากการตัดไม้ทำลายป่าและมลภาวะเป็นพิษในน้ำ ในเดือนกันยายน ค.ศ. 2012 เอโบ โมราเลส ประธานาธิบดีโบลิเวีย ได้ออกกฎหมายเพื่อคุ้มครองโลมาแม่น้ำแอมะซอนไว้เป็นสมบัติของชาติ

## รูปภาพ

ภาพ:Amazonas Flussdelfin Apure Orinoco Duisburg 02.jpg|ขณะว่ายน้ำเคียงข้างกัน
ภาพ:Sousa chinensis head.jpg|ส่วนหัว
ภาพ:Inia geoffrensis boliviensis skull 1847.jpg|ภาพวาดกะโหลก


## อ้างอิง

## แหล่งข้อมูลอื่น

หมวดหมู่:โลมาแม่น้ำ
หมวดหมู่:สัตว์ที่พบในทวีปอเมริกาใต้
Platanistoidea

**Platanistidae** เป็นวงศ์ของปลาโลมาแม่น้ำที่มีทั้งปลาโลมาแม่น้ำคงคาและปลาโลมาแม่น้ำสินธุ ที่ยังมีเหลืออยู่ (ทั้งคู่อยู่ในในสกุล Platanista ) แต่ยังมีญาติที่สูญพันธุ์จากน้ำจืด ยุคนีโอจีน
แอมมารี่

**อภิรดี อริยะสัจธรรม** ชื่อเล่น แอม (หรือที่ทุกคนเรียกว่า "แอมมารี่") เป็นศิลปินในสังกัดอาร์เอส แอมมีผลงานอัลบั้มกับทางค่ายอาร์เอส 2 อัลบั้มด้วยกันคืออัลบั้ม "Amary" ซึ่งเพลงที่เปิดตัวคือเพลง "อยู่ห่างๆ อย่างห่วงๆ" และมีเพลงฮิตในอัลบั้มแรกอีกเพลงคือเพลง "ตัดใจ" และเพลง "สุญญากาศ" 

ส่วนอัลบั้มที่2คืออัลบั้ม "Embrace With Love" เป็นอัลบั้มสุดท้ายของแอมมารี่มีเพลง "มีกันตลอดไป" ปัจจุบันแอมมารี่เป็นคุณครูสอนร้องเพลงแถวอโศก

## ประวัติ
**อภิรดี อริยะสัจธรรม** (ชื่อเล่น: แอม, แอมมารี่) เกิดวันที่ 29 มิถุนายน พ.ศ. 2526 ในจังหวัดราชบุรี จบการศึกษาระดับมัธยมศึกษา โรงเรียนเบญจมราชูทิศ ราชบุรี และสำเร็จการศึกษาระดับปริญญาตรีที่มหาวิทยาลัยกรุงเทพ

เข้าสู่วงการด้วยการประกวดโครงการ "พานาโซนิค สตาร์ ชาเลนจ์" และได้เป็นศิลปินในสังกัดอาร์เอส มีอัลบั้ม 2 ชุดด้วยกัน และมีอลับ้มพิเศษอีกหนึ่งชุด เพลงที่ได้รับความนิยมของเธอคือ อยู่ห่างๆ อย่างห่วงๆ, สุญญากาศ, รักแท้แค่พี่ชาย,  ตัดใจ, มีกันตลอดไป, สักครั้งก็ยังดี (Call Back) และเพลง ที่เดิม

## ผลงาน
### Single
* เพลง **คำตอบคือน้ำตา** (พ.ศ. 2560)

### อัลบั้ม "Amary" สังกัด [[อาร์เอส]] วางแผง 9 กุมภาพันธ์ 2549
# ONE NIGHT IN BANGKOK
# BABY I'M CRAZY
# ร้อย-พัน-ล้าน-เหตุผล
# แค่ลมปาก
# สุญญากาศ
# I'M GONNA MISS U
# รักแท้แค่พี่ชาย
# อยู่ห่าง ๆ อย่างห่วง ๆ
# ตัดใจ
# เค้กวันเกิด

### อัลบั้ม "Embrace With Love" สังกัด [[อาร์เอส]] วางแผง 15 กุมภาพันธ์ 2550
# มีกันตลอดไป (I'm Gonna be With You)
# สักครั้งก็ยังดี (Call Back) 
# ค้านสายตา (More Than A Friend) 
# ไออุ่น (Embrace With Love) 
# รอ (Waiting for you tonight)
# ที่เดิม

## อัลบั้มพิเศษ
### อัลบั้ม "ลูกของพ่อ" รวมศิลปิน[[อาร์เอส]] วางแผง 2549
# ลูกของพ่อ (รวมศิลปินอาร์เอส)
# ไผ่รวมกอ
# อย่าทำให้พ่อร้องให้ 
# คิดถึงพ่อ
# พอเพียง - เพียงพอ 
# อยากเข้มแข็งเหมือนพ่อ 
# บอกด้วยใจ - ฟังด้วยใจ 
# ลูกไม้ใต้ต้น (เราสามคนยังเก็บตะวัน)
# พรของพ่อ
# ทำดีให้พ่อดู

## เพลงประกอบภาพยนตร์
* เพลง "ที่เดิม" เพลงประกอบภาพยนตร์ รักจัง

## อ้างอิง

* http://hilight.kapook.com/view/10507 “แอมมารี่” เป็นปลื้ม มีแฟนคลับคอยให้กำลังใจ

หมวดหมู่:นักร้องจากจังหวัดราชบุรี
หมวดหมู่:นักร้องหญิงชาวไทย
หมวดหมู่:ศิลปินสังกัดอาร์เอส
หมวดหมู่:บุคคลจากโรงเรียนเบญจมราชูทิศ ราชบุรี
หมวดหมู่:บุคคลจากมหาวิทยาลัยกรุงเทพ
วงศ์โลมาแม่น้ำแอมะซอน

**วงศ์โลมาแม่น้ำแอมะซอน** () เป็นวงศ์ของโลมาแม่น้ำวงศ์หนึ่ง ใช้ชื่อวงศ์ว่า Iniidae (/อิน-นิ-ดี้/) ในปัจจุบันนี้มีเพียงสกุลเดียว คือ *Inia* (/อิน-เนีย/) ซึ่งพบได้เฉพาะในแม่น้ำสายใหญ่ ๆ หลายสายในทวีปอเมริกาใต้เท่านั้น

แต่ได้มีประชากรในวงศ์นี้อีกจำนวนหนึ่ง แต่ได้สูญพันธุ์ไปหมดแล้ว ซึ่งพบได้ในหลายพื้นที่ เช่น ฟลอริดา, ลิเบีย และอิตาลี (ดูในเนื้อหา) โดยวงศ์นี้ถูกตั้งขึ้นชื่อ จอห์น เอ็ดเวิร์ด เกรย์ นักสัตววิทยาชาวอังกฤษ ในปี ค.ศ. 1846

ในปี ค.ศ. 2014 ได้มีการค้นพบชนิดใหม่ของโลมาในวงศ์นี้ โดยมีความแตกต่างจากชนิดดั้งเดิมที่เคยรู้จักกันทางด้านดีเอ็นเอไมโทคอนเดรีย และถิ่นที่อยู่อาศัยที่อยู่ในแม่น้ำอาราไกวยาที่อยู่ทางตอนเหนือของแม่น้ำแอมะซอนราว 2,600 กิโลเมตร

## การจำแนก
*วงศ์ใหญ่ Inioidea
**วงศ์ Iniidae
***สกุล †*[[Goniodelphis]]*
**** *G. hudsoni*
***สกุล *[[Inia]]* (เป็นสกุลเดียวที่ยังดำรงเผ่าพันธุ์อยู่มาจนถึงปัจจุบัน)
**** *[[Inia geoffrensis]]* 
***** *I. g. geoffrensis*
***** *[[Inia boliviensis|I. g. boliviensis]]*
***** *I. g. humboldtiana* 
*****[[Inia araguaiaensis]]* 
***สกุล †*[[Ischyrorhynchus]]* (ชื่อพ้อง *Anisodelphis*)
**** *I. vanbenedeni* (ชื่อพ้อง *Anisodelphis brevirostratus*)
***สกุล †*[[Saurocetes]]* (ชื่อพ้อง *Saurodelphis* และ *Pontoplanodes*)
**** *S. argentinus* (ชื่อพ้อง *Pontoplanodes obliquus*) 
**** *S. gigas*

## อ้างอิง

## แหล่งข้อมูลอื่น

หมวดหมู่:โลมาแม่น้ำ
โลมาหลังโหนก

**โลมาหลังโหนก** หรือ **โลมาขาวเทา** หรือ **โลมาเผือก** หรือ **โลมาสีชมพู** (; ; ; พินอิน: *Zhōnghuá bái hǎitún*) เป็นโลมาชนิดหนึ่ง ในวงศ์โลมามหาสมุทร (Delphinidae)

มีลักษณะทั่วไป คือ มีจะงอยปากยาวโค้งเล็กน้อยที่เด่นชัดคือส่วนของฐานครีบหลังจะเป็นสันนูนสูงรองรับครีบหลังสีลำตัวจะมีการผันแปรต่างกันมาก ตัวเล็กจะมีสีจางจนเหมือนเผือก แม้บางตัวก็มีสีออกขาว หรืออย่างน้อยขาวในบางส่วน หรือสีชมพู ซึ่งสีเหล่านี้ไม่ได้มาจากเม็ดสี แต่เป็นสีของหลอดเลือดที่ช่วยให้ไม่ให้อุณหภูมิร่างกายสูงจนเกินไป และมีส่วนหลังที่เป็นสันนูนเหมือนโหนก อันเป็นที่มาของชื่อสามัญ

ขนาดโตเต็มที่ ตัวผู้ยาวประมาณ 3.2 เมตร ขณะที่ตัวเมียยาว 2.5 เมตร และลูกแรกเกิดยาวประมาณ 1 เมตร มีอายุโดยเฉลี่ย 40 ปี โลมาหลังโหนกเมื่ออายุมากขึ้นสีชมพูตามตัวจะยิ่งเข้มขึ้น และส่วนด้านท้องและด้านล่างลำตัวจะเป็นจุด และมีสีที่สว่างกว่าลำตัวด้านบน  

กระจายพันธุ์ตามแถบชายฝั่งหรือแหล่งน้ำตื้นที่มีความลึกไม่เกิน 20 เมตร บริเวณอินโดแปซิฟิก พบมากที่สุด คือ อ่าวรีพัลส์ หรือเกาะลันเตา ที่ฮ่องกง ที่มีจำนวนประชากรในฝูงนับร้อย โดยมากชายฝั่งทะเลที่โลมาหลังโหนกอาศัยอยู่นั้นมักจะมีป่าชายเลนอยู่ด้วยเสมอ ๆ  แต่จะต้องอยู่ในบริเวณน้ำตื้นเท่านั้น  มีอุปนิสัยอาศัยประจำที่หรือมีการย้ายที่อพยพน้อยมากและอาศัยไม่ห่างจากชายฝั่งเกินระยะ 1 กิโลเมตร จึงพบเห็นตัวได้โดยง่าย โดยมักจะพบเห็นตั้งแต่ตอนเช้า จะอยู่เป็นกลุ่มเล็ก ๆ ประมาณ 10 ตัว ว่ายน้ำช้า ประมาณ 4.8 กิโลเมตร/ชั่วโมง และจะดำน้ำประมาณ 40-60 วินาที ก่อนจะโผล่ขึ้นมาหายใจ

กินปลาทั้งตามชายฝั่งและในแนวปะการังเป็นอาหารหลัก รวมทั้งหมึก, กุ้ง, ปู ออกหาอาหารเป็นฝูง โดยใช้คลื่นเสียง เป็นโลมาอีกชนิดหนึ่งที่นิยมนำมาฝึกกันตามสวนน้ำหรือสถานแสดงพันธุ์สัตว์น้ำต่าง ๆ ในประเทศไทยจัดเป็นสัตว์ป่าคุ้มครอง โดยพบได้ทั้งฝั่งอ่าวไทยและทะเลอันดามัน  

## รูปภาพ

ไฟล์:Sousa chinensis (2) by Zureks.jpg|ส่วนปากและฟัน
ไฟล์:Pink Dolphin.JPG|ส่วนหัว
ไฟล์:Sousa chinensis (3) by Zureks.jpg|ส่วนหาง


## อ้างอิง

## แหล่งข้อมูลอื่น

หมวดหมู่:สัตว์ที่พบในประเทศจีน
หมวดหมู่:โลมามหาสมุทร
หมวดหมู่:สัตว์ป่าคุ้มครอง
สุหฤท สยามวาลา

**สุหฤท สยามวาลา** (8 สิงหาคม พ.ศ. 2511) ชื่อเล่น **โต้** เป็นนักร้อง นักดนตรี นักจัดรายการวิทยุ และผู้บริหารบริษัท ดีเอชเอ สยามวาลา ธุรกิจของครอบครัว

สุหฤท เกิดในครอบครัวเชื้อสายอินเดียชีอะห์ เป็นบุตรคนที่สี่จากทั้งหมดห้าคนของมิตร (นามเดิม อามีร) กับซามีนา สยามวาลา บรรพบุรุษย้ายถิ่นฐานมาจากรัฐคุชราต จบชั้นมัธยมจากโรงเรียนอัสสัมชัญ จบการศึกษาคณะศิลปศาสตร์ มหาวิทยาลัยอัสสัมชัญ และปริญญาโท สื่อสารมวลชน มหาวิทยาลัยกรุงเทพ เข้าสู่วงการดนตรีจากการเป็นนักร้องนำวงครับ ของเพื่อนเรียนชั้นมัธยม จากนั้นได้มาทำงานบริหารธุรกิจของครอบครัว แต่ยังใช้เวลาว่างเล่นดนตรี ร้องเพลง และออกผลงานเพลงในแนวอิเล็กทรอนิกส์มาแล้ว 4 ชุด มีจุดเด่นที่การแต่งกายสีสันฉูดฉาด และเป็นนักจัดรายการวิทยุ คลื่นแฟตเรดิโอ

นอกจากนี้ในด้านการเมือง สุหฤทเป็นหนึ่งในผู้สมัครรับเลือกตั้งผู้ว่าราชการกรุงเทพมหานคร ในปี พ.ศ. 2556 โดยไม่สังกัดพรรคการเมือง ได้หมายเลข 17 แม้จะไม่ได้รับเลือกตั้ง แต่ก็ได้คะแนนไปทั้งหมด 107,138 คะแนน เป็นลำดับที่ 4 จากผู้สมัครทั้งหมด 25 ราย ขณะหาเสียง สุหฤทได้ชื่อว่าเป็นขวัญใจของวัยรุ่น คนรุ่นใหม่ เนื่องจากใช้วิธีการหาเสียงแบบแหวกแนว คือ ไม่มีป้ายหาเสียงตามสถานที่สาธารณะ แต่ใช้วิธีหาเสียงในโซเชียลเน็ตเวิร์กเป็นหลัก

## ผลงานเพลง

### สตูดิโออัลบั้ม / อีพีอัลบั้ม

### ผลงานอื่นๆ

#### เนื้อร้อง

* **เพลง Idea** / ครับ อัลบั้ม View (2537) สังกัด Gecco Music
* **เพลง ดูฮู้** / แอนท์ ธรัญญา สัตตบุศย์ อัลบั้ม & & ANT (2539) สังกัด Boop Records

#### เพลงจากอัลบั้มอื่นๆ

* **เพลง Suharit Airlines** / รวมศิลปิน : อัลบั้ม Coolvoice.com Vol.2 - Discotheque (2546)
* **เพลง สปัน** / รวมศิลปิน : อัลบั้ม Smallroom 004 - Viewed (2547)
* **เพลง a day (of judgement)** / รวมศิลปิน : อัลบั้ม a day album FOUR (2548)
* **เพลง สุดท้าย (At Last)** **feat. น้อย กฤษดา สุโกศล แคลปป์** / รวมศิลปิน : อัลบั้ม Centerpoint (2549)

## อ้างอิง

## แหล่งข้อมูลอื่น
* 
* 

หมวดหมู่:นักร้องชายชาวไทย
หมวดหมู่:นักดนตรีชาวไทย
หมวดหมู่:นักจัดรายการวิทยุ
หมวดหมู่:นักธุรกิจชาวไทย
หมวดหมู่:ชาวไทยเชื้อสายอินเดีย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะศิลปศาสตร์ มหาวิทยาลัยอัสสัมชัญ
หมวดหมู่:บุคคลจากบัณฑิตวิทยาลัย มหาวิทยาลัยกรุงเทพ
หมวดหมู่:นักสื่อสารมวลชนที่เป็นแนวร่วมกปปส.
วาฬแกลบ

**วาฬแกลบ** เป็นสกุลของสัตว์เลี้ยงลูกด้วยนมขนาดใหญ่ในทะเลจำพวกวาฬสกุลหนึ่ง จัดเป็นวาฬบาลีนในสกุล *Balaenoptera* (มาจากภาษาละตินคำว่า *balaena* (วาฬ) และ *pteron* (ครีบ)) เป็นวาฬที่อยู่ในวงศ์ Balaenopteridae

ซึ่งครั้งหนึ่ง วาฬหลังค่อม (*Megaptera novaeangliae*) ก็เคยจัดอยู่ในสกุลนี้ด้วย

## การจำแนก
* สกุล *Balaenoptera*
** *[[Balaenoptera acutorostrata]]*, วาฬมิงค์ธรรมดา
** †*[[Balaenoptera bertae]]* (ไพลโอซีน, สหรัฐอเมริกา)
** *[[Balaenoptera bonaerensis]]*, วาฬมิงค์แอนตาร์กติก
** *[[Balaenoptera borealis]]*, วาฬไซ
** *[[Balaenoptera brydei]]*, วาฬบรูด้า
** †"Balaenoptera colcloughi" (ไพลโอซีน, สหรัฐอเมริกา)
** †*[[Balaenoptera davidsonii]]* (ไพลโอซีน, สหรัฐอเมริกา)
** *[[Balaenoptera edeni]]*, วาฬอีเดน (เป็นชื่อพ้องของวาฬบรูด้า)
** *[[Balaenoptera musculus]]*, วาฬสีน้ำเงิน
** *[[Balaenoptera omurai]]*, วาฬโอมุระ
** *[[Balaenoptera physalus]]*, วาฬฟิน
** †*[[Balaenoptera siberi]]* (ไพลโอซีน, เปรู)

## อ้างอิง

## แหล่งข้อมูลอื่น

หมวดหมู่:วาฬบาลีน
หมวดหมู่:มหสัตว์
โลมาแม่น้ำโบลิเวีย

**โลมาแม่น้ำโบลิเวีย** (; ; การออกเสียง: /อิน-เนีย-จี-โอฟ-เฟรน-สิส-โบ-ลิ-เวียน-ซิส/) เป็นโลมาแม่น้ำชนิดหนึ่ง จัดอยู่ในวงศ์โลมาแม่น้ำอเมซอน (Iniidae) 

โลมาแม่น้ำโบลิเวีย เป็นชนิดย่อยของโลมาแม่น้ำอเมซอน หรือโลมาสีชมพู (*I. geoffrensis*) มีลักษณะทั่วไปเหมือนกัน คือ มีสีผิวขาวอมชมพู จะงอยปากเรียวยาว มีฟันแหลมคมอยู่ในปาก แต่มีความแตกต่างกันที่ โลมาแม่น้ำโบลิเวียจะพบได้เฉพาะในแม่น้ำสายใหญ่ในประเทศโบลิเวีย มีจำนวนฟันที่มากกว่า มีส่วนหัวเล็กกว่า และลำตัวมีความกลมกว้างมากกว่า 

ในปี ค.ศ. 2012 สมาคมสัตว์เลี้ยงลูกด้วยทะเลได้ยอมรับให้เป็นชนิดใหม่ต่างหากโดยเริ่มศึกษามาตั้งแต่ปี ค.ศ. 2006 อย่างไรก็ตามโลมาชนิดนี้มักไม่เป็นที่รู้จักเท่าไหร่ ในเดือนกันยายน ปีเดียวกัน ประธานาธิบดีเอโบ โมราเลส แห่งโบลิเวีย ได้ออกกฎหมายคุ้มครองโลมาแม่น้ำโบลิเวียให้เป็นสมบัติของชาติ

## อ้างอิง

หมวดหมู่:โลมาแม่น้ำ
หมวดหมู่:สัตว์ที่พบในทวีปอเมริกาใต้
ซัมซุง กาแลคซี วาย

200px|thumb
**ซัมซุง กาแลคซี วาย** () หรือ **ซัมซุง กาแลคซี ยัง** **(GT-S5360)** เป็นโทรศัพท์มือถือประเภทสมาร์ตโฟน ที่ผลิตโดยซัมซุง มาพร้อมกับระบบปฏิบัติการแอนดรอยด์ ที่ประกาศวางจำหน่ายในเดือนสิงหาคม ค.ศ. 2011

## ดูเพิ่ม
*ซัมซุง กาแลคซี
*รายชื่ออุปกรณ์ที่ใช้ระบบปฏิบัติการแอนดรอยด์
*ซัมซุง กาแลคซี วาย ดูโอส

## อ้างอิง

## แหล่งข้อมูลอื่น
*Full phone specifications 
*GSMArena page on Galaxy Y
*Google Play
*Android Website

หมวดหมู่:อุปกรณ์แอนดรอยด์
หมวดหมู่:โทรศัพท์มือถือซัมซุง
ซัมซุง กาแลกซี แท็บ

**ซัมซุง กาแลคซี แท็บ** เป็นมินิแท็บเล็ตคอมพิวเตอร์ ที่ผลิตโดย ซัมซุง มาพร้อมกับระบบปฏิบัติการแอนดรอยด์

## ดูเพิ่ม
*รายชื่ออุปกรณ์ที่ใช้ระบบปฏิบัติการแอนดรอยด์
*เน็กซัส 10
*แท็บเล็ตคอมพิวเตอร์

## อ้างอิง

## แหล่งข้อมูลอื่น
*Samsung Galaxy Tab official page 
*Samsung Galaxy Tab Fans Page 

หมวดหมู่:อุปกรณ์แอนดรอยด์
หมวดหมู่:โทรศัพท์มือถือซัมซุง
หมวดหมู่:อินเทอร์เน็ตแท็บเล็ต
หมวดหมู่:ผลิตภัณฑ์ที่ออกในปี พ.ศ. 2553
หมวดหมู่:แท็บเล็ต
Orcinus

**Orcinus** เป็นสกุลหนึ่ง ของ Delphinidae ซึ่งเป็นวงศ์ของสัตว์เลี้ยงลูกด้วยนมในทะเลประเภทกินเนื้อที่เรียกว่าโลมา ซึ่งรวมถึงสายพันธุ์ Delphinidae ที่มีขนาดใหญ่ที่สุด Orcinus orca หรือที่รู้จักกันในชื่อวาฬเพชฌฆาต

มีสายพันธุ์ที่สูญพันธุ์ไปแล้วสองสายพันธุ์ ได้แก่ Orcinus paleorca และ O. citoniensis และสายพันธุ์ที่สูญพันธุ์ไปแล้วอีกสายพันธุ์หนึ่งคือ O. meyeri ยังคงเป็นที่ถกเถียง